Πτι φουρ

Τα πτι φουρ είναι Γαλλικά μικρά φουρνίσματα. Η ονομασία προέρχεται από τη γαλλική λέξη petit four που σημαίνει μικρό φούρνισμα. Η κατηγορία περιλαμβάνει βουτήματα, αμυγδαλωτά, μάφιν, μπισκοτάκια, κ.ά.. Garrett, Toba. Professional Cake Decorating. Hoboken, N.J.: John Wiley & Sons, 2007. Page 226.Kingslee, John. A Professional Text to Bakery and Confectionary. New Delhi, India: New Age International, 2006. Page 244.Maxfield, Jaynie. Cake Decorating for the First Time. New York: Sterling Pub, 2003. Page 58.Rinsky, Glenn, and Laura Halpin Rinsky. The Pastry Chef's Companion: A Comprehensive Resource Guide for the Baking and Pastry Professional. Hoboken, N.J.: John Wiley & Sons, 2009. Page 214.

 Ιστορία 
Τον 18ο και 19ο αιώνα στη Γαλλία χρησιμοποιούνταν μεγάλοι φούρνοι από τούβλα που αργούσαν να ζεσταθούν και να κρυώσουν. Στο φούρνο ψήνονταν πρώτα τα προϊόντα που χρειάζονται μεγάλες θερμοκρασίες, και στο τέλος του ψησίματος αυτών οι φουρνάρηδες αξιοποιούσαν την εναπομείνασα θερμότητα για να ψήσουν μικρά αρτοποιήματα. Τα μικρά αρτοσκευάσματα με βασικό συστατικό τη ζάχαρη είναι ευαίσθητα και πρέπει να ψήνονται σε χαμηλή θερμοκρασία. Η ονομασία μικρά φουρνίσματα σημαίνει ότι ψήνονται σε μικρή θερμοκρασία.M. Cardelli, Nouveau manuel complet des gourmands, ou L'art de faire les honneurs de sa table, Paris, Librairie encyclopédique Roret, 1842, 280, .

 Τα πτι φουρ στην Ελλάδα 
Επειδή οι περισσότεροι Έλληνες δε γνωρίζουν την ετυμολογική προέλευση της ονομασίας πτι φουρ και όλα τα μικρά φουρνίσματα που περιλαμβάνει, η ονομασία αναφέρεται σε μία ομάδα βουτημάτων με κάποια ή όλα από τα κάτωθι χαρακτηριστικά:

 αφράτο μπισκότο. 
 γέμιση μαρμελάδα φρούτων ή εναλλακτικά κρέμα βανίλιας, σοκολάτας ή φρούτων.
 επικάλυψη σοκολάτας και γαρνίρισμα με τρούφα, ινδοκάρυδο, καρύδια, ξηρούς καρπούς, γλασαρισμένα φρούτα. 

Παρασκευάζονται με αλεύρι, ζάχαρη, βούτυρο και αυγά. Τα υλικά αναμιγνύονται έως ότου σχηματιστεί μία εύπλαστη ζύμη με την οποία πλάθονται τα μπισκότα στα επιθυμητά σχήματα: μπαστούνια, στρογγυλά, λουλούδια, αστέρια. Αυτά ψήνονται σε χαμηλή θερμοκρασία για περίπου 15 λεπτά, έως ότου ροδίσουν, και μετά αφήνονται να κρυώσουν. Ανά δύο τα μπισκότα γεμίζονται με μαρμελάδα, πραλίνα φουντουκιού ή άλλη κρέμα. Για την επικάλυψη σοκολάτας, σε ένα μπολάκι θερμαίνεται η κουβερτούρα έως ότου λιώσει και στη συνέχεια το κάθε μπισκότο βυθίζεται μερικά στη λιωμένη κουβερτούρα και αφήνεται να ψυχθεί. Προτού στερεοποιηθεί η σοκολάτα προστίθεται το γαρνίρισμα, δηλαδή το μπισκότο πασπαλίζεται με τρούφα, ινδοκάρυδο ή ξηρούς καρπούς.

Προσφέρονται ως κεράσματα, βουτήματα πρωινού, σνακ.

 Λίστα με πτι φουρ από όλον τον κόσμο 
Οι μεγάλες υποκατηγορίες στις οποίες διακρίνονται τα μικρά φουρνίσματα είναι:

 Γλασέ: γλυκίσματα ψυγείου, παστάκια ή ταρτάκια επικαλυμμένα με γλάσο, ζαχαρωτά φοντάν, σαντιγί (κρέμα), ή άλλη γαρνιτούρα.

 Σαλέ (αλμυρά): Νόστιμες μπουκίτσες που σερβίρονται συνήθως σε εορταστικές εκδηλώσεις και μπουφέδες.

 Σεκ (ξηρά): μπισκοτίνια, μακαρόν, μαρέγκες, σφολιατοειδή κ.α.. 

 Βιβλιογραφία 

Κατηγορία:Γαλλική κουζίνα
Κατηγορία:Ελληνική κουζίνα
Κατηγορία:Γλυκά
Κατηγορία:Αρτοποιήματα
Κατηγορία:Ζαχαροπλαστική